प्रभु अकारण कष्ट नहीं देते : बृजनंदन
बाल गोपाल के आगमन पर मना जश्न
भगवानने हर अवतार में लोक कल्याण की लीला को ही समाहित किया। वहीं, भगवान ने अपनी लीला पूरी करने के लिए माध्यम स्वयं चुना और पात्र भी। प्रभु कभी भी किसी को अकारण कष्ट नहीं देते हैं। जीव अपने कर्मों के कारण भोगता है और ईश्वर उसको वैसा ही प्रसाद देते हैं। ईश्वर किसी के लिए भी कभी दो धाराएं नहीं बनाते, बल्कि जीव स्वयं अपने स्वार्थ के कारण इसका निर्माण करता है। यह बातें बृजनंदनजी महाराज ने कहीं। वे मानगो डिमना एनएच-33 स्थित वसुंधरा एस्टेट में आयोजित श्रीमदभागवत कथा के दौरान कृष्ण जन्मोत्सव की व्यासपीठ से चर्चा कर रहे थे।
इससे पहले मुख्य यजमान सह कथा प्रायोजक उमाशंकर शर्मा किरण शर्मा ने अपने घर से राधा-कृष्ण की डेढ़ फुट ऊंची युगल प्रतिमा का आकर्षक शृंगार कर व्यासपीठ को समर्पित किया। इस दौरान श्रोताओं के बीच प्रसाद वितरण किया गया। भक्तों ने सुखमय जीवन का आशीर्वाद मांगा। अनुष्ठान को सफल बनाने में उमाशंकर शर्मा, किरण शर्मा, काली शर्मा, जय शर्मा, गिरिजा शंकर आदि योगदान दे रहे हैं।
मानगो वसुंधरा एस्टेट में कृष्ण जन्मोत्सव की खुशी।
जमशेदपुर| उत्तरप्रदेश संघ के तत्वावधान में मोतीलाल नेहरू पब्लिक स्कूल, बिष्टुपुर में चल रही भागवत कथा के पांचवें दिन कृष्ण जन्मोत्सव मनाया गया। इस दौरान भक्तों ने भगवान कृष्ण के जन्म की कथा सुनी। महिलाओं ने बधाई गीत गाते हुए नृत्य किया। इसमें श्रद्धालु जमकर झूमे। कथावाचक पंडित राजकुमार वाजपेयी ने गोकुल में नंदोत्सव, गजेंद्र मोक्ष, समुद्र मंथन, बलि वामन चरित्र की कथा सुनाई। वहीं, मर्यादा पुरुषोत्तम राम के अवतार का मार्मिक वर्णन भी किया। श्रीराम और श्रीकृष्ण के अवतार का तुलनात्मक वर्णन किया। महाराजजी ने कहा कि दोनों अवतार पूर्ण हैं। एक मर्यादा पुरुषोत्तम हैं, तो दूसरे लीला पुरुषोत्तम। भगवान राम के चरित्र से समाज को नई दिशा दी जा सकती है।
मोतीलाल नेहरू पब्लिक स्कूल बिष्टुपुर में आयोजित अनुष्ठान को सफल बनाने में ये दे रहे योगदान : संघके उपाध्यक्ष रामफल मिश्रा, महासचिव डीपी शुक्ला, केपी सिंह, गीता शुक्ला, बच्चन दुबे, शिव शंकरपाल, एके पांडेय, महेशदत्त शुक्ल, विभा शुक्ला, आशा दुबे, शिव कुमारी, ओंकारनाथ सिंह, शिव शंकर मिश्रा, उर्मिला दुबे, धनवर्षा आदि।
मानगो वसुंधरा एस्टेट में आयोजित श्रीमदभागवत कथा में कृष्ण जन्मोत्सव पर झूमते भक्त इनसेट में बृजनंदनजी महाराज।
जमशेदपुर| भगवानकृष्ण की लीला सुखदायी है। कथा में प्रभु के जन्म का प्रसंग आते ही मन में अलग ही भाव उठने लगते हैं। श्रीकृष्ण का जन्म दु:ख को सुख में बदलने के लिए हुआ। यह बातें कथावाचक रविकांत व्यास ने कहीं। वे डिमना रोड आनंद विहार कॉलोनी में आयोजित श्रीमदभागवत कथा में पांचवें दिन मंगलवार को भगवान कृष्ण जन्मोत्सव का वर्णन कर रहे थे। उन्होंने कहा कि वास्तविक में भगवान का उत्सव ही मनाने योग्य है। धर्म से जुड़े आयोजनों में युवाओं को आकर अपना जीवन धन्य करना चाहिए। समय के साथ लोगों में धर्म के प्रति लगाव बढ़ा है। इस अवसर पर काफी संख्या में श्रद्धालु उपस्थित थे।
hin_Deva mag_Deva hin_Deva hin_Deva hin_Deva hin_Deva awa_Deva bho_Deva hin_Deva